భోపాల్ : మధ్యప్రదేశ్లోని ఛత్రపూర్ జిల్లాలోని ఓ కోర్టు సంచలనం సృష్టించింది. లైంగిక వేధింపుల బాధితురాలికి మూడు వారాల్లోనే న్యాయం చేసింది. నిందితుడు నేరానికి పాల్పడినట్లు నిర్థారించి, రెండేళ్ల జైలు శిక్ష విధించింది.జపాన్కు చెందిన మెకానికల్ ఇంజినీరు (30) ఫిర్యాదుపై మేజిస్ట్రేట్ ఎస్ఎస్ జామ్రా విచారణ జరిపారు. ఖజురహోలోని ఓ టూరిస్టు కేంద్రంలోనూ, అనంతరం ఓ హోటల్లోనూ తనపై రామ్ రతన్ సోనీ (26) లైంగిక వేధింపులకు పాల్పడినట్లు ఆరోపించారు.నిందితుడు బాధితురాలిపై రామ్ రతన్ సోనీ లైంగిక వేధింపులకు పాల్పడినట్లు రుజువైందని మేజిస్ట్రేట్ తీర్పు చెప్పారు. మహిళ మానమర్యాదలకు భంగం కలిగించారని, ఆమె ఉంటున్న హోటల్ గదిలోకి చొరబడ్డారని నిర్థారణ అయిందన్నారు. సోనీకి రెండేళ్ళ జైలు శిక్ష, రూ.2000 జరిమానా విధిస్తున్నట్లు తెలిపారు. జరిమానా చెల్లించకపోతే మరో మూడు నెలలు జైలు శిక్ష అనుభవించవలసి ఉంటుందని పేర్కొన్నారు.క్రిమినల్ కేసులో తీర్పు ఇంత త్వరగా వెలువడటం బహుశా ఇదే ప్రథమం అయి ఉండవచ్చునని సబ్ ఇన్స్పెక్టర్ అంజన దూబే తెలిపారు.
bhopal : madhyapradeshloni chhatrapur jillaalooni oo kortu sanchalanam srushtinchindi. laingika vedhimpula baadhituraaliki moodu vaaraallone nyaayam chesindi. ninditudu neraaniki paalpadinatlu nirthaarinchi, rendella jailu shiksha vidhinchindi.japaanku chendina mecanical injineeru (30) firyaadupai magistrate ss jamra vichaarana jariparu. khajuraholoni oo tooristu kendramloonuu, anantaram oo hotallonu tanapai ram rathan sony (26) laingika vedhimpulaku paalpadinatlu aaropinchaaru.ninditudu baadhituraalipai ram rathan sony laingika vedhimpulaku paalpadinatlu rujuvaindani magistrate teerpu cheppaaru. mahila maanamaryaadalaku bhangam kaliginchaarani, aame untunna hotal gadiloki chorabaddaarani nirthaarana ayindannaru. soneeki rendella jailu shiksha, roo.2000 jarimana vidhistunnatlu telipaaru. jarimana chellinchakapothe maro moodu nelalu jailu shiksha anubhavinchavalasi untundani perkonnaru.criminal kesulo teerpu inta twaragaa veluvadatam bahusa ide pradhamam ayi undavachunani sab inspector anjana doobe telipaaru.